
MÓDOSÍTÁS:
[bookmark: IntroA]A Nőjogi és Esélyegyenlőségi Bizottság felkéri a Foglalkoztatási és Szociális Bizottságot mint illetékes bizottságot, hogy vegye figyelembe az alábbiakat:

[bookmark: PasteOldAMStart][bookmark: PasteOldAMEnd]<RepeatBlock-Amend>
<Amend>Módosítás		<NumAm>1</NumAm>

<DocAmend>Irányelvre irányuló javaslat</DocAmend>
<Article>2 a preambulumbekezdés (új)</Article>
	

	A Bizottság által javasolt szöveg
	Módosítás

	
	(2 a)	mivel az Európai Unió Alapjogi Chartája (a továbbiakban: a Charta) – a 3., 6., 7., 8., 14., 15., 16., 20., 21., 23., 24., 25., 26., 31., 34., 35., 36., 41., 42., 45. és 47. cikkben – összefoglalja a legfontosabb személyes szabadságokat és jogokat, a fogyatékossággal élő személyek tekintetében is,

	
	(2b)	 mivel „A fogyatékossággal élő személyek egyenlő jogai felé” című, 2022. december 13-i állásfoglalás1a hangsúlyozza egy uniós fogyatékossági igazolvány bevezetésének jelentőségét és szükségességét,

	
	(2c)	mivel „Az autizmussal élők jogainak harmonizálása” című, 2023. október 4-i állásfoglalás2a kiemeli az európai fogyatékossági kártyáról szóló javaslat fontosságát,

	
	__________________

	
	1a https://www.europarl.europa.eu/doceo/document/TA-9-2022-0435_HU.html

	
	2a https://www.europarl.europa.eu/doceo/document/TA-9-2023-0343_HU.html


</Amend>
<Amend>Módosítás		<NumAm>2</NumAm>

<DocAmend>Irányelvre irányuló javaslat</DocAmend>
<Article>3 a preambulumbekezdés (új)</Article>
	

	A Bizottság által javasolt szöveg
	Módosítás

	
	(3 a)	mivel a nemek közötti egyenlőség az EUSZ 2. cikkében rögzített uniós érték, és az EUMSZ 8. cikke kimondja, hogy az Unió tevékenységeinek folytatása során törekszik az egyenlőtlenségek kiküszöbölésére, meghatározva ezzel a nemek közötti egyenlőség és annak általános érvényesítése elvét; mivel az Európai Unió ratifikálta a nőkkel szembeni erőszak és a kapcsolati erőszak elleni küzdelemről és azok megelőzéséről szóló isztambuli egyezményt, és ezért az isztambuli egyezmény értelmében nyújtott védelemnek és támogatásnak megkülönböztetés nélkül és fogyatékosságtól függetlenül minden nő számára elérhetőnek kell lennie;


</Amend>
<Amend>Módosítás		<NumAm>3</NumAm>

<DocAmend>Irányelvre irányuló javaslat</DocAmend>
<Article>3 b preambulumbekezdés (új)</Article>
	

	A Bizottság által javasolt szöveg
	Módosítás

	
	(3 b)	A fogyatékossággal élő személyek jogairól szóló ENSZ-egyezmény 5. cikkében foglalt, az egyenlőségre és a megkülönböztetésmentességre vonatkozó garancia is a tárgyhoz tartozik, mivel az európai fogyatékossági kártya célja a fogyatékossággal élő személyek egyenlőségéhez vezető folyamat felgyorsítása jogállásuk Unión belüli kölcsönös elismerése révén. A mobilitás és a szabad mozgás vizsgálata során figyelembe kell venni a nemek közötti egyenlőség szempontjait, hogy ez a jogszabály hozzá tudjon járulni egyrészt a fogyatékossággal élő nők és lányok, illetve a fogyatékossággal élő személyeket nevelő anyák és az ilyen személyek gondozói jogainak elismeréséhez, másrészt a megkülönböztetéssel szembeni védelmüket célzó interszekcionális megközelítés alkalmazásához. Feltétlenül fel kell ismerni, hogy a fogyatékossággal élő nőket és lányokat az élet számos területén sújtja hátrányos megkülönböztetés, ideértve a társadalmi elszigetelődést, a közösségi szolgáltatásokhoz való hozzáférés hiányát, az alacsony színvonalú lakhatást, az intézményi elhelyezést és a nem megfelelő egészségügyi ellátást, ami akadályozza őket abban, hogy aktívan részt vegyenek a társadalomban. A fogyatékossággal élő nők tízszer nagyobb valószínűséggel szembesülnek fizikai vagy szexuális bántalmazással, mint a fogyatékossággal nem rendelkező nők, ezért a speciális támogató szolgáltatásokhoz való hozzáférésre vonatkozó információkat elérhetővé kell tenni azon fogyatékossággal élő nők számára, akik elszenvedték a nemi alapú erőszak bármely formáját. Összességében elmondható, hogy a fogyatékossággal élő nők és lányok helyzete rosszabb, mint a fogyatékossággal élő férfiaké és fiúké, és ez a különbség különösen érvényesül például a vidéki területeken, ahol a szolgáltatásokhoz és általánosságban a lehetőségekhez való hozzáférés sokkal korlátozottabb. Amennyiben a fogyatékossággal élő személyek jogairól szóló egyezmény 1. cikkében meghatározott értelemben vett tényleges fogyatékossággal élő bármely személy a sajátjától eltérő uniós tagállamban lakik vagy oda költözik, fogyatékossági jogállását el kell ismerni.


</Amend>
<Amend>Módosítás		<NumAm>4</NumAm>

<DocAmend>Irányelvre irányuló javaslat</DocAmend>
<Article>6 preambulumbekezdés</Article>
	

	A Bizottság által javasolt szöveg
	Módosítás

	(6)	A fogyatékossággal élő személyek jogairól szóló ENSZ-egyezmény célja valamennyi emberi jog és alapvető szabadság teljes és egyenlő gyakorlásának előmozdítása, védelme és biztosítása valamennyi fogyatékossággal élő személy számára, és veleszületett méltóságuk tiszteletben tartásának előmozdítása, ezáltal biztosítva a teljes körű és hatékony társadalmi részvételt, valamint beilleszkedést másokkal egyenlő alapon. A fogyatékossággal élő személyek jogairól szóló ENSZ-egyezmény azt is elismeri, hogy megfelelő intézkedéseket kell hozni a fogyatékossággal élő személyek számára az akadálymentesség biztosítása érdekében.
	(6)	A fogyatékossággal élő személyek jogairól szóló ENSZ-egyezmény célja valamennyi emberi jog és alapvető szabadság teljes és egyenlő gyakorlásának előmozdítása, védelme és biztosítása valamennyi fogyatékossággal élő személy számára, és veleszületett méltóságuk tiszteletben tartásának előmozdítása, ezáltal biztosítva a teljes körű és hatékony társadalmi részvételt, valamint beilleszkedést másokkal egyenlő alapon. A fogyatékossággal élő személyek jogairól szóló ENSZ-egyezmény a 6. cikkben kifejezetten elismeri, hogy a fogyatékossággal élő nők és lányok többszörös, sok esetben a nem és a fogyatékosság kombinációján alapuló megkülönböztetésnek vannak kitéve. Ez életük minden területét érinti, beleértve a mobilitási tapasztalataikat is, és megköveteli, hogy a részes államok olyan intézkedéseket hozzanak, amelyek biztosítják számukra valamennyi emberi jog és szabadság teljes körű és egyenlő élvezetét, és biztosítsák a nők teljes körű fejlődését, előrehaladását és társadalmi szerepvállalását. A fogyatékossággal élő nők gyakran szembesülnek a megkülönböztetés interszekcionális formáival, ezért az uniós jogszabályoknak interszekcionális megközelítést kell alkalmazniuk annak érdekében, hogy átfogó, rendszerszintű és strukturális szempontból megfelelő módon kezeljék a kirekesztést és a megkülönböztetést. A fogyatékossággal élő személyek jogairól szóló ENSZ-egyezmény valamennyi uniós tagállamra nézve kötelező erővel bír, azonban az egyes országok jelentősen eltérő mértékben hajtják végre azt1a. Valamennyi országban előrelépésre van szükség a fogyatékossággal élő személyek egyenlősége terén, például infrastrukturális beruházások, kapacitásépítés és figyelemfelkeltő kampányok révén. A fogyatékossággal élő személyek jogairól szóló ENSZ-egyezmény azt is elismeri, hogy megfelelő intézkedéseket kell hozni a fogyatékossággal élő személyek – például a leginkább a nőket érintő funkcionális analfabetizmussal élők – számára az általános akadálymentesség biztosítása érdekében, különösen a jelen irányelv tekintetében, és gondoskodni kell arról, hogy a fogyatékossággal élők a lehető legnagyobb önállósággal gyakorolják a személyes mobilitást.

	
	(6a) El kell ismerni, hogy a fogyatékossággal élő nők és lányok jobban ki vannak téve az erőszak és a bántalmazás, többek között szexuális bántalmazás veszélyének, és nemük, életkoruk és fogyatékosságuk miatt fokozott mértékben kiszolgáltatottak. 

	
	(6b) Az adatok egyértelműen azt mutatják, hogy a fogyatékossággal élő személyek gondozói túlnyomó többségben nők, ezért a nemek közötti egyenlőség szempontját figyelembe vevő megközelítést kell alkalmazni a gondozói oldal vizsgálatakor is.

	
	__________________

	
	1a Implementing the UN Convention on the Rights of Persons with Disabilities (A fogyatékkal élő személyek jogairól szóló ENSZ-egyezmény végrehajtása), https://fra.europa.eu/sites/default/files/fra_uploads/fra-2023-uncrpd-human-rights-indicators_en.pdf


</Amend>
<Amend>Módosítás		<NumAm>5</NumAm>

<DocAmend>Irányelvre irányuló javaslat</DocAmend>
<Article>6 a preambulumbekezdés (új)</Article>
	

	A Bizottság által javasolt szöveg
	Módosítás

	
	(6 a)	(6a) A Nemek Közötti Egyenlőség Európai Intézetének adatai1a azt mutatják, hogy az Unióban a fogyatékossággal élő nők 20%-a dolgozik teljes munkaidőben, míg a fogyatékossággal élő férfiaknak a 29%-a, a nem fogyatékossággal élő nőknek pedig a 48%-a; a fogyatékossággal élő nők 22%-át fenyegeti a szegénység, míg a fogyatékossággal élő férfiak 20%-át, a nem fogyatékossággal élő nőknek pedig csupán 16%-át; a fogyatékossággal élő nők 17%-a rendelkezik felsőfokú végzettséggel, míg a fogyatékossággal élő férfiaknak a 18%-a, a nem fogyatékossággal élő nőknek pedig a 32%-a; valamint a fogyatékossággal élő nők 11%-ának van kielégítetlen egészségügyi ellátási szükséglete, míg a fogyatékossággal élő férfiaknál ez az arány 10%, a nem fogyatékossággal élő nőknél pedig 3%. Az Unióban csaknem 46 millió fogyatékossággal élő nő és lány él, akik a teljes női lakosság mintegy 16%-át teszik ki, és a fogyatékossággal élő népesség 60%-át képviselik1b. Ezért az európai fogyatékossági kártya kialakításakor a nemek közötti egyenlőség szempontját figyelembe vevő megközelítést kell alkalmazni, és a CRPD-bizottság által az első, 2015-ös uniós jelentéséről elfogadott konkrét ajánlásokat követve az uniós nemi esélyegyenlőségi stratégia középpontjába a fogyatékossággal élő nők és lányok szempontjainak általános érvényesítését kell helyezni, szakpolitikákkal és programokkal együtt, az uniós fogyatékosságügyi stratégiába pedig be kell építeni a nemi dimenziót. Az említett bizottság azt az ajánlást is megfogalmazta, hogy az Európai Unió dolgozzon ki intézkedéseket a fogyatékossággal élő nők és lányok jogainak előmozdítására azáltal, hogy mechanizmust hoz létre az előrehaladás nyomon követésére, valamint a fogyatékossággal élő nőkre és lányokra vonatkozó adatgyűjtés és kutatás támogatására1c. Az Európai Bizottságnak és az uniós tagállamoknak biztosítaniuk kell a nemek szerint lebontott adatok gyűjtését, lehetővé téve ezzel az irányelv nemi szempontú hatásvizsgálatát és jövőbeli, a nemek közötti egyenlőség szempontját érvényesítő felülvizsgálatát.

	
	__________________

	
	1a Intersecting inequalities in the European Union in the 2023 Gender Equality Index (Interszekcionális egyenlőtlenségek az Európai Unióban a nemek közötti egyenlőség 2023. évi mutatója alapján), https://eige.europa.eu/gender-equality-index/2023/domain/intersecting-inequalities/disability/work

	
	1b https://www.edf-feph.org/women-and-gender-equality/

	
	1c Az Európai Unió első jelentésével kapcsolatos záró észrevételek, CRPD/C/EU/CO/1, Fogyatékossággal Élő Személyek Jogainak Bizottsága, 2015. október 2.


</Amend>
<Amend>Módosítás	<NumAm>6</NumAm>
<DocAmend>Irányelvre irányuló javaslat</DocAmend>
<Article>7 preambulumbekezdés</Article>
	

	A Bizottság által javasolt szöveg
	Módosítás

	(7)	Az Európai Parlament, a Tanács és az Európai Bizottság által 2017. november 17-én Göteborgban kihirdetett szociális jogok európai pillére40 kimondja, hogy többek közt fogyatékosságtól függetlenül mindenkinek joga van egyebek mellett az egyenlő bánásmódhoz és az esélyegyenlőséghez a nyilvánosság számára elérhető árukhoz és szolgáltatásokhoz való hozzáférés tekintetében (3. alapelv). Emellett a szociális jogok európai pillére elismeri, hogy a fogyatékossággal élő személyeknek joguk van a társadalomban való részvételüket lehetővé tevő szolgáltatásokhoz (17. alapelv).
	(7)	Az Európai Parlament, a Tanács és az Európai Bizottság által 2017. november 17-én Göteborgban kihirdetett szociális jogok európai pillére40 kimondja, hogy többek között fogyatékosságtól függetlenül mindenkinek joga van az egyenlő bánásmódhoz és az esélyegyenlőséghez a foglalkoztatás, a szociális védelem, az oktatás, a nyilvánosság számára elérhető árukhoz és szolgáltatásokhoz való hozzáférés tekintetében (3. alapelv), valamint hogy a nőkkel és a férfiakkal szembeni egyenlő bánásmódot és az esélyegyenlőséget valamennyi területen biztosítani kell (2. alapelv). Emellett a szociális jogok európai pillére elismeri, hogy a fogyatékossággal élő személyeknek joguk van a munkaerőpiacon és a társadalomban való részvételüket lehetővé tevő szolgáltatásokhoz, valamint a szükségleteikhez igazított munkakörnyezethez (17. alapelv). (1) A szociális jogok európai pillére elismeri továbbá, hogy mindenkinek joga van ahhoz, hogy kellő időben jó minőségű, megfizethető, megelőző és gyógyító egészségügyi ellátáshoz jusson (16. alapelv).

	_________________
	_________________

	40 Intézményközi nyilatkozat a szociális jogok európai pillérének kihirdetéséről (HL C 428., 2017.12.13., 10. o.).
	40 Intézményközi nyilatkozat a szociális jogok európai pillérének kihirdetéséről (HL C 428., 2017.12.13., 10. o.).


</Amend>
<Amend>Módosítás		<NumAm>7</NumAm>

<DocAmend>Irányelvre irányuló javaslat</DocAmend>
<Article>15 a preambulumbekezdés (új)</Article>
	

	A Bizottság által javasolt szöveg
	Módosítás

	
	(15a)	A „személyi asszisztens” fogalma magában foglalhatja az informális gondozókat, például a családtagokat, és figyelembe kell venni, hogy a nők aránytalan felelősséget viselnek a fogyatékossággal élő személyek – köztük a női családtagok – nem fizetett és fizetett gondozása tekintetében.


</Amend>
<Amend>Módosítás		<NumAm>8</NumAm>
<DocAmend>Irányelvre irányuló javaslat</DocAmend>
<Article>16 a preambulumbekezdés (új)</Article>
	

	A Bizottság által javasolt szöveg
	Módosítás

	
	(16a)	A fogyatékossággal élő személyek jogainak hatékony gyakorlását akadályozó, valamint autonómiájuk, akaratuk és preferenciáik tiszteletben tartásának nem kedvező megkülönböztetéshez, erőszakhoz, visszaéléshez, társadalmi kirekesztéshez és szegregációhoz vezető megbélyegzés és előítéletek elleni küzdelem elősegítése érdekében szembe kell nézni a pszichoszociális akadálymentességre vonatkozó ismeretek jelentős hiányával, ami miatt nem hoznak egyedi és strukturális intézkedéseket az ilyen akadálymentességet gátló vagy visszatartó – többek között attitűdbeli, adminisztratív, rendszerszintű vagy szimbolikus – akadályok felszámolására.


<TitreJust>Indokolás</TitreJust>
A fogyatékossággal élő nőket fokozottabban kell védeni. Az európai fogyatékossági kártyának preferenciális státuszt kell biztosítania a fogyatékossággal élő, erőszak és bántalmazás áldozatává vált nők és lányok számára, sürgős figyelmet fordítva rájuk mint a leginkább veszélyeztetettekre, hogy megelőző intézkedéseket lehessen hozni.
</Amend>
<Amend>Módosítás		<NumAm>9</NumAm>
<DocAmend>Irányelvre irányuló javaslat</DocAmend>
<Article>24 preambulumbekezdés</Article>
	

	A Bizottság által javasolt szöveg
	Módosítás

	(24)	A különleges feltételekre vagy a kedvezményes elbánásra példa az ingyenes hozzáférés, a csökkentett ár, a díjköteles utakra/hidakra/alagutakra vonatkozó csökkentett (használati) díj, az elsőbbségi hozzáférés, a kijelölt ülőhely parkokban és egyéb közterületeken, az akadálymentes ülőhely kulturális vagy nyilvános rendezvényeken, a személyi segítség, a segítő állat, a tengerparton a vízbe való bejutáshoz nyújtott segítség, más támogatás (például Braille-íráshoz való hozzáférés, audiokalauz, jelnyelvi tolmácsolás), a segédeszköz- vagy segítségnyújtás, a kerekesszék vagy úszó kerekesszék kölcsönzése, az akadálymentes turistainformáció, a segédmotoros rokkantkocsi-használat megengedése az utakon vagy a kerekesszékek használatának megengedése a kerékpársávokon stb. A parkolási feltételek és létesítmények magukban foglalják a kibővített vagy fenntartott parkolóhelyeket. Ami a személyszállítási szolgáltatásokat illeti, a fogyatékossággal élő személyeknek a nemzeti jogszabályokkal vagy gyakorlattal összhangban kínált különleges feltételeken vagy kedvezményes elbánáson túlmenően a segítő állatok, a személyi asszisztensek vagy a fogyatékossággal élő (vagy csökkent mozgásképességű) személyeket kísérő vagy segítő egyéb személyek díjmentesen utazhatnak vagy ülőhelyet kaphatnak a fogyatékossággal élő személy mellett, amennyiben ez megvalósítható.
	(24)	A különleges feltételekre vagy a kedvezményes elbánásra példa az ingyenes hozzáférés, a csökkentett ár, a díjköteles utakra/hidakra/alagutakra vonatkozó csökkentett (használati) díj, az elsőbbségi hozzáférés, a kijelölt ülőhely parkokban és egyéb közterületeken, az akadálymentes ülőhely kulturális vagy nyilvános rendezvényeken, a személyi segítség, a segítő állat, a tengerparton a vízbe való bejutáshoz nyújtott segítség, más támogatás (például Braille-íráshoz való hozzáférés, audiokalauz, jelnyelvi tolmácsolás), a segédeszköz- vagy segítségnyújtás, a kerekesszék vagy úszó kerekesszék kölcsönzése, az akadálymentes turistainformáció, a segédmotoros rokkantkocsi-használat megengedése az utakon vagy a kerekesszékek használatának megengedése a kerékpársávokon stb. A parkolási feltételek és létesítmények magukban foglalják a kibővített vagy fenntartott parkolóhelyeket. Ami a személyszállítási szolgáltatásokat illeti, a fogyatékossággal élő személyeknek a nemzeti jogszabályokkal vagy gyakorlattal összhangban kínált különleges feltételeken vagy kedvezményes elbánáson túlmenően a segítő állatok, a személyi asszisztensek vagy a fogyatékossággal élő (vagy csökkent mozgásképességű) személyeket kísérő vagy segítő egyéb személyek díjmentesen utazhatnak vagy ülőhelyet kaphatnak a fogyatékossággal élő személy mellett, amennyiben ez megvalósítható. A mobilitást biztosító hatékony intézkedések elfogadása tekintetében figyelembe kell venni a különböző tömegközlekedési eszközök (vonat, repülőgép stb.) akadálymentességét azon fogyatékossággal élő személyek számára, akiknek a biztonságuk garantálásához szükséges speciális feltételek miatt saját kerekesszéket kell használniuk.


<TitreJust>Indokolás</TitreJust>
A megkülönböztetésmentesség biztosítása a fogyatékossággal élő személyek számára. A fogyatékossággal élő személyeknek ugyanolyan alapon kell élvezniük az összes jogot, mint másoknak. Ez magában foglalja a személyek akadály nélküli, valamint az egyes személyek számára szükséges egyéni támogatással megvalósuló szabad mozgását. Az egyetemes hozzáférhetőség biztosítása a fogyatékossággal élő személyek jogairól szóló egyezmény 9. cikke alapján, a korábbi módosításokkal összhangban.
</Amend>
<Amend>Módosítás		<NumAm>10</NumAm>

<DocAmend>Irányelvre irányuló javaslat</DocAmend>
<Article>2 cikk – 1 bekezdés – 3a és 3b pont (új)</Article>
	

	A Bizottság által javasolt szöveg
	Módosítás

	
	(3a) tájékoztatási és tanácsadási szolgáltatások a fogyatékossággal élő nők és lányok számára,

	
	(3b) speciális tájékoztatási szolgáltatás, segítségnyújtás és támogatás az erőszak áldozatául esett, fogyatékossággal élő nők és lányok számára.


</Amend>
<Amend>Módosítás		<NumAm>11</NumAm>

<DocAmend>Irányelvre irányuló javaslat</DocAmend>
<Article>5 cikk – 1 a bekezdés (új)</Article>
	

	A Bizottság által javasolt szöveg
	Módosítás

	
	(1a)	A fogyatékosságon alapuló megkülönböztetéssel szembeni védelem egyik módjaként a kártya kölcsönös elismerésének biztosítása céljából a tagállamok minden szükséges intézkedést megtesznek annak érdekében, hogy az európai fogyatékossági kártyával rendelkező valamennyi fogyatékossággal élő személyt elismerjenek, és ebből következően azoknak az egész Unióban joguk legyen hozzáférni a jogsértésekkel és a tényleges egyenlő bánásmód hiányával szembeni jogorvoslati lehetőségekhez és mechanizmusokhoz. A tagállamok biztosítják, hogy az európai fogyatékossági kártya biológiai nemtől, társadalmi nemtől, fajtól, bőrszíntől, etnikai vagy társadalmi származástól, genetikai jellemzőktől, nyelvtől, vallástól vagy meggyőződéstől, politikai vagy más véleménytől, nemzeti kisebbséghez való tartozástól, vagyoni helyzettől, születéstől, fogyatékosságtól, életkortól vagy szexuális irányultságtól függetlenül minden fogyatékossággal élő személy számára egyformán hozzáférhető legyen.


</Amend>
<Amend>Módosítás		<NumAm>12</NumAm>

<DocAmend>Irányelvre irányuló javaslat</DocAmend>
<Article>6 cikk – 5 bekezdés</Article>
	

	A Bizottság által javasolt szöveg
	Módosítás

	(5)	Az európai fogyatékossági kártyát fizikai kártyaként kell kiállítani, és a (7) bekezdésben említett felhatalmazáson alapuló jogi aktusok elfogadásakor digitális formátummal kell kiegészíteni. A fogyatékossággal élő személyek számára lehetőséget kell biztosítani arra, hogy a digitális vagy a fizikai kártyát, vagy mindkettőt használhassák.
	(5)	Az európai fogyatékossági kártyát fizikai kártyaként kell kiállítani, és a (7) bekezdésben említett felhatalmazáson alapuló jogi aktusok elfogadásakor digitális formátummal kell kiegészíteni. A fogyatékossággal élő személyek számára lehetőséget kell biztosítani arra, hogy vagy a digitális, vagy a fizikai kártyát, vagy mindkettőt használhassák. A tagállamok által kiállítandó európai fogyatékossági kártya kérelmezésére és megszerzésére egyszerű eljárást kell kidolgozni. A kártyát kérelmező fogyatékossággal élő személyek számára például lehetőséget lehet biztosítani arra, hogy a kártya hátoldalán felsorolják a rájuk vonatkozó egyedi követelményeket. Ily módon nem lehet fizikai vagy digitális akadálya annak, hogy egyenlő hozzáférést biztosítsanak számukra a kártya ingyenes kibocsátásához vagy megújításához. Fontos, hogy a kártya minden fogyatékossággal élő személy számára teljes mértékben hozzáférhető és használható legyen, különös tekintettel azokra a fogyatékossággal élő nőkre és lányokra, akik különösen ki vannak téve a digitális kirekesztés kockázatának.


</Amend>
<Amend>Módosítás		<NumAm>13</NumAm>

<DocAmend>Irányelvre irányuló javaslat</DocAmend>
<Article>9 cikk – 2 bekezdés</Article>
	

	A Bizottság által javasolt szöveg
	Módosítás

	(2)	A tagállamok megteszik a megfelelő intézkedéseket annak érdekében, hogy felhívják a nyilvánosság figyelmét és tájékoztassák a fogyatékossággal élő személyeket – többek közt akadálymentes módokon – az európai fogyatékossági kártya és a fogyatékossággal élő személyek európai parkolási kártyája meglétéről, valamint megszerzésének, használatának vagy megújításának feltételeiről.
	(2)	A tagállamok megteszik a megfelelő intézkedéseket annak érdekében, hogy felhívják a nyilvánosság – és azon belül az 5. cikk értelmében személyre szabott támogatást nyújtani képes hatóságok és magánszolgáltatók – figyelmét a kártya meglétére és feltételeire. A tagállamok továbbá tájékoztatják a fogyatékossággal élő személyeket, többek között akadálymentes és a nemek szempontjából semleges módokon az európai fogyatékossági kártya és a fogyatékossággal élő személyek európai parkolási kártyája meglétéről, valamint megszerzésének, használatának vagy megújításának feltételeiről. Emellett valamennyi érintett szereplő számára a nemek közötti egyenlőség szempontját érvényesítő, átfogó képzéseket kell nyújtaniuk.


</Amend>
<Amend>Módosítás		<NumAm>14</NumAm>
<DocAmend>Irányelvre irányuló javaslat</DocAmend>
<Article>11 cikk – 4 bekezdés</Article>
	

	A Bizottság által javasolt szöveg
	Módosítás

	(4)	A felhatalmazáson alapuló jogi aktus elfogadása előtt a Bizottság a jogalkotás minőségének javításáról szóló, 2016. április 13-i intézményközi megállapodásban foglalt elveknek megfelelően konzultál az egyes tagállamok által kijelölt szakértőkkel.
	(4)	A felhatalmazáson alapuló jogi aktus elfogadása előtt a Bizottság a jogalkotás minőségének javításáról szóló, 2016. április 13-i intézményközi megállapodásban foglalt elveknek megfelelően konzultál az egyes tagállamok által kijelölt szakértőkkel. A Bizottság a nemek közötti egyenlőséggel foglalkozó szakértőkkel is konzultál, és nemek szerint lebontott adatokat kér az egyes tagállamoktól és az illetékes uniós hatóságoktól a nemek közötti egyenlőség általános érvényesítése és a nemek közötti egyenlőség szempontját érvényesítő költségvetés-tervezés érdekében, amennyiben szükséges.


</Amend>
<Amend>Módosítás		<NumAm>15</NumAm>
<DocAmend>Irányelvre irányuló javaslat</DocAmend>
<Article>13 cikk – 2 bekezdés – b pont</Article>
	

	A Bizottság által javasolt szöveg
	Módosítás

	b)	olyan rendelkezések, amelyek révén az olyan közjogi szervek vagy magánegyesületek, szervezetek vagy egyéb jogi személyek, amelyeknek jogos érdeke fűződik az ezen irányelvben foglalt rendelkezések betartásának biztosításához, a nemzeti jog és eljárásrend alapján a fogyatékossággal élő személy nevében vagy őt támogatva – annak jóváhagyása mellett – a bíróságok vagy az illetékes közigazgatási szervek előtt bírósági vagy közigazgatási eljárást kezdeményezhetnek az ezen irányelv szerinti kötelezettségek betartatása érdekében.
	b)	olyan rendelkezések, amelyek révén az olyan közjogi szervek, például egyenlőséggel foglalkozó szervek vagy magánegyesületek, szervezetek vagy egyéb jogi személyek, amelyeknek jogos érdeke fűződik az ezen irányelvben foglalt rendelkezések betartásának biztosításához, a nemzeti jog és eljárásrend alapján a fogyatékossággal élő személy nevében vagy őt támogatva – annak jóváhagyása mellett – a bíróságok vagy az illetékes közigazgatási szervek előtt bírósági vagy közigazgatási eljárást kezdeményezhetnek az ezen irányelv szerinti kötelezettségek betartatása érdekében.


</Amend>
<Amend>Módosítás		<NumAm>16</NumAm>

<DocAmend>Irányelvre irányuló javaslat</DocAmend>
<Article>16 cikk – 2 bekezdés</Article>
	

	A Bizottság által javasolt szöveg
	Módosítás

	(2)	A jelentés többek között a társadalmi és gazdasági fejlemények fényében foglalkozik az európai fogyatékossági kártya és fogyatékossággal élő személyek európai parkolási kártyája használatával, hogy felmérje, szükséges-e ezen irányelv felülvizsgálata.
	(2)	A jelentés – a tagállamok és az Unió egésze társadalmi és gazdasági fejleményeinek fényében – foglalkozik többek között az európai fogyatékossági kártya és fogyatékossággal élő személyek európai parkolási kártyája használatával, hogy felmérje, szükséges-e ezen irányelv felülvizsgálata. A jelentésnek nemi szempontú elemzést kell tartalmaznia, amely arra összpontosít, hogy ezen irányelv rendelkezései ténylegesen és potenciálisan hogyan befolyásolták a fogyatékossággal élő nők és lányok szabad mozgását. A jelentés értékeli a tagállamok által a szolgáltatók számára biztosított ösztönző intézkedések hatékonyságát is. Figyelembe veszi a fogyatékossággal élő személyek és az érintett nem kormányzati szervezetek, különösen a fogyatékossággal élő személyeket képviselő szervezetek, valamint a nemek közötti egyenlőségért küzdő szervezetek és a gazdasági szereplők visszajelzéseit. A Bizottság valamennyi tagállamban digitális portált hoz létre, amely a nemek szempontjából semleges módon tartalmazza az európai fogyatékossági kártya és az európai parkolási kártya birtoklásának előnyeire vonatkozó összes információt.


</Amend>
<Amend>Módosítás		<NumAm>17</NumAm>

<DocAmend>Irányelvre irányuló javaslat</DocAmend>
<Article>16 cikk – 3 bekezdés</Article>
	

	A Bizottság által javasolt szöveg
	Módosítás

	(3)	A Bizottság kérésére a tagállamok kellő időben közölnek a Bizottsággal minden olyan információt, amelyre e jelentés elkészítéséhez a Bizottságnak szüksége lehet.
	(3)	A Bizottság kérésére a tagállamok kellő időben közölnek a Bizottsággal minden olyan információt, amelyre e jelentés elkészítéséhez a Bizottságnak szüksége lehet. Ezen információknak többek között a fogyatékossági kártya végrehajtásával kapcsolatos egyértelmű nemi dimenzióra is ki kell terjednie. A tagállamok nemek szerint lebontott adatokat gyűjtenek annak érdekében, hogy azonosítsák a többszörös megkülönböztetés azon formáit, amelyekkel a fogyatékossággal élő nők és lányok szembesülnek akkor, amikor a fogyatékosággal élő személyek vagy az őket kísérő vagy segítő személy(ek) – például személyi asszisztens(ek) – számára biztosított vagy fenntartott szolgáltatásokra, tevékenységekre vagy létesítményekre vonatkozó különleges feltételekhez vagy kedvezményes elbánáshoz, illetve parkolási feltételekhez és létesítményekhez férnek hozzá, az európai fogyatékossági kártyából vagy a fogyatékossággal élő személyek európai parkolási kártyájából eredő kötelezettségeknek megfelelően. Ezeket az adatokat az irányelv nemi szempontú hatásvizsgálatához kell használni, és garantálniuk kell az irányelv nemek közötti egyenlőség szempontját érvényesítő, jövőbeli felülvizsgálatát.


</Amend>

</RepeatBlock-Amend>




MELLÉKLET: AZON SZERVEZETEK VAGY SZEMÉLYEK FELSOROLÁSA,
AKIKTŐL A VÉLEMÉNY ELŐADÓJA ÉSZREVÉTELEKET KAPOTT

Az alábbi felsorolás a vélemény előadója kizárólagos felelősségi körében készült. Az előadó a következő szervezetektől vagy személyektől kapott információkat a [vélemény / vélemény tervezetének] elkészítése során, egészen annak bizottsági elfogadásáig:



	Szervezet és/vagy személy

	CERMI- Comité Español de Representantes de Personas con Discapacidad

	ONCE-Organización Nacional de Ciegos Españoles

	Asociación Autismo España

